CELEX: 62014CN0393
Language: hr
Date: 2014-08-18 00:00:00
Title: Predmet C-393/14: Zahtjev za prethodnu odluku koji je 18. kolovoza 2014. uputio Tribunale Amministrativo Regionale per il Lazio (Italija) – Dalmine SpA protiv Comitato nazionale per la gestione della Direttiva 2003/87/CE i dr.

20.10.2014   
            
            
               HR
            
            
               Službeni list Europske unije
            
            
               C 372/10
            
         Zahtjev za prethodnu odluku koji je 18. kolovoza 2014. uputio Tribunale Amministrativo Regionale per il Lazio (Italija) – Dalmine SpA protiv Comitato nazionale per la gestione della Direttiva 2003/87/CE i dr.
   (Predmet C-393/14)
   2014/C 372/13
   Jezik postupka: talijanski
   
      Sud koji je uputio zahtjev
   
   Tribunale Amministrativo Regionale per il Lazio
   
      Stranke glavnog postupka
   
   
      Tužitelj: Dalmine SpA
   
      Tuženici: Comitato nazionale per la gestione della Direttiva 2003/87/CE, Ministero dell'Ambiente e della Tutela del Territorio e del Mare, Ministero dello Sviluppo Economico
   
      Prethodna pitanja
   
   
               1.
            
            
               Je li Odluka Europske komisije 2013/448/EU (1) od 5. rujna 2013. nevaljana zato što se kod izračuna emisijskih jedinica za besplatnu dodjelu ne vodi računa o postotku emisija koje su povezane sa sagorijevanjem ispušnih plinova (ili plinova koji nastaju u procesu obrade čelika) kao ni onih koje su povezane sa toplinskom energijom koja nastaje kongeneracijom, čime se krši članak 290. UFEU-a i članak 10.a stavci 1., 4. i 5. Direktive 2003/87/EZ (2) jer se prekoračuju ovlasti koje proizlaze iz iste direktive te je u suprotnosti s ciljevima direktive (poticanje energetski učinkovitijih tehnologija i očuvanje gospodarskog razvoja i zaposlenosti)?
            
         
               2.
            
            
               Je li Odluka Europske komisije 2013/448/EU od 5. rujna 2013. nevaljana u smislu članka 6. UEU-a jer je suprotna članku 1. Dodatnog protokola Konvenciji za zaštitu ljudskih prava i temeljnih sloboda (EKZLJP) kao i članku 17. iste konvencije, s obzirom na to da su neopravdano povrijeđena legitimna očekivanja društava koji traže da zadrže istu količinu emisijskih jedinica koje su im privremeno dodijeljene i koje im pripadaju na temelju odredbi direktive, čime im se onemogućava ostvarenje ekonomske prednosti povezane s navedenim jedinicama?
            
         
               3.
            
            
               Je li Odluka Europske komisije 2013/448/EU od 5. rujna 2013. nevaljana u dijelu u kojemu je definiran međusektorski faktor korekcije, s obzirom na to se Odlukom krši članak 296. stavak 2. UFEU-a i članak 41. Povelje Europske unije o temeljnim pravima tako što ona ne sadrži potrebno obrazloženje?
            
         
               4.
            
            
               Je li Odluka Europske komisije 2013/448/EU od 5. rujna 2013. nevaljana u dijelu u kojemu je definiran međusektorski faktor korekcije, s obzirom na to da se Odlukom krši članak 10.a stavak 5. Direktive 2003/87/EZ i načelo proporcionalnosti iz članka 5. stavka 4. UEU-a te s obzirom na to da je Odluka zahvaćena povredom neprovođenja istrage i pogrešnom ocjenom, imajući u vidu da se za izračun najveće ukupne količine jedinica za besplatnu dodjelu (podatak koji je od značaja za definiranje jedinstvenog međusektorskog faktora korekcije) ne vodi računa o učincima promjene tumačenja pojma „pogona za sagorijevanje” između prve (2005.-2007.) i druge faze (2008.-2012.) provedbe Direktive 2003/87/EZ?
            
         
               5.
            
            
               Je li Odluka Europske komisije br. 448/2013/EU od 5. rujna 2013. nevaljana u dijelu u kojemu je definiran međusektorski faktor korekcije, s obzirom na to da se Odlukom krši članak 10.a stavak 5. Direktive 2003/87/EZ i članak 9.a stavak 2. Direktive 2003/87/EZ, s obzirom na to da nije provedena istraga te da je počinjena pogreška u ocjeni, imajući u vidu da je izračun najveće ukupne količine jedinica za besplatnu dodjelu (podatak koji je od značaja za definiranje jedinstvenog međusektorskog faktora korekcije) izvršen na temelju podataka koje su dostavile države članice koji su nedosljedni jer se temelje na različitom tumačenju članka 9.a stavka 2. Direktive 2003/87/EZ?
            
         
               6.
            
            
               Konačno, je li Odluka Europske komisije 2013/448/EU od 5. rujna 2013. nevaljana u dijelu u kojemu je definiran međusektorski faktor korekcije, s obzirom na povredu postupovnog pravila iz članka 10.a stavka 1. i članka 23. stavka 3. Direktive 2003/87/EZ?
            
         
      (1)  Odluka Komisije od 5. rujna 2013. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (SL L 240, str. 27.)
   
      (2)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (Tekst značajan za EGP) (SL L 275, str. 32.) (SL, posebno izdanje na hrvatskom jeziku, poglavlje 15., svezak 9., str. 28.)